सामग्री: ईरान के रेवोल्यूशनरी गार्ड कॉर्प्स के कमांडर मेजर जनरल हुसैन सलामी

ईरान की शीर्ष सेना ने ये हथियार ऐसे वक्त पेश किए हैं जब संयुक्त राष्ट्र सुरक्षा परिषद के ईरान पर हथियारों की ख़रीद के लिए लगाए गए प्रतिबंध को बढ़ाए जाने पर चर्चाएं तेज़ हो गई हैं.

शनिवार को आईआरजीसी कमांडर मेजर जनरल हुसैन सलामी ने इन स्वदेशी हथियारों के बारे में बताया जिन्हें आईआरजीसी ग्राउंड फ़ोर्स के रिसर्च एंड सेल्फ़-सफ़िसिएंशी जिहाद ऑर्गनाइज़ेशन ने बनाया है. 

इन हथियारों में एक बीटीआर-50 टैंक है जो मकरान टैंक का एक नया वर्ज़न है. इसकी बॉडी को एक नया लुक दिया गया है.

इसमें फ़ायर कंट्रोल सिस्टम, थर्मल नाइट-विजन कैमरा और दूरी मापने के लिए एक लेज़र प्रणाली है जिसके ज़रिए ये ज़मीन और हवा में निशाना बनाने में सक्षम है. इस टैंक में 30 एमएम कैलिबर की ऑटोमैटिक तोप और 7.62 कैलिबर की मशीनगन हैं जो टैंक के अंदर से गनर नियंत्रित कर सकता है.

समाप्त

क्या है मेराज-1 ड्रोन?

ईरान के इन हथियारों में मेराज-1 ड्रोन की खासी चर्चा है. यह जासूसी टोही विमान है जो 12,000 फ़ुट की ऊंचाई पर 140 किलोमीटर प्रति घंटे की रफ़्तार से उड़ सकता है.  35 किलोग्राम वज़न का यह ड्रोन साढ़े 10 घंटों तक उड़ सकता है और 5 किलो तक वज़न उठा सकता है.

मेराज-1 के पंखों की लंबाई 3.6 मीटर है जिसकी रेंज 1,000 किलोमीटर तक है और यह 150 किलोमीटर दूरी तक के डाटा भेज सकता है.

सोबन-1 मशीन गन और रडार सिस्टम

आईआरजीसी के प्रमुख ने सोबन-1 मशीनगन भी लॉन्च किया है जो रूस द्वारा बनाई गई है और आरपीडी मशीनगन का संशोधित वर्ज़न है.

आईआरजीसी के ज़मीनी रडार सिस्टम को भी एक बड़ी उपलब्धि बताया जा रहा है. यह एक ऐसा ज़मीनी रडार सिस्टम है जो बारुदी सुरंगों और सड़क किनारे पड़े बमों के बारे में पता लगा सकता है. यात्री वाहन पर लगा यह सिस्टम 10 किलोमीटर प्रतिघंटे की रफ़्तार के दौरान 30 सेंटिमीटर तक लगे विस्फोटक का 30 मीटर दूरी से पता लगा सकता है.

ईरान कै सैन्य विशेषज्ञों और टेक्नीशियन्स ने हाल के सालों में कई तरह के स्वदेशी हथियार बनाने में सफलता पाई है. इसके ज़रिए वे ईरान को हथियारों के मामले में आत्मनिर्भर बनाना चाहते हैं.

फ़रवरी 2018 में इस्लामी क्रांति के नेता अयातुल्लाह सैयद अली ख़ामेनेई ने ईरान की रक्षा क्षमताओं को बढ़ाने का आह्वान किया था ताकि देश के मिसाइल कार्यक्रम को विवादों में डालने वाले...\nपिछली सामग्री को संक्षेप में निम्नानुसार किया जा सकता है:
ईरान के इस्लामिक रेवोल्यूशनरी गार्ड्स कॉर्प्स (आईआरजीसी) ने चार नए सैन्य हथियारों के बारे में जानकारी सार्वजनिक की है. इनमें से एक जासूसी ड्रोन है जो 12,000 फ़ुट की ऊंचाई से भी काम कर सकता है.